Los protegidos

Los protegidos foi unha serie de televisión producida por Ida y Vuelta para a cadea nacional privada Antena 3, e que se estreou o 12 de xaneiro do 2010, inda que a cadea a preestreou o día anterior na súa páxina web. A serie combina elementos de drama e fantasía e foi unha das series revelación da tempada televisiva 2009/2010.

A primeira tempada finalizou o 12 de abril do 2010 cunha media de 3 360 000 de espectadores e cun 18,1% de share. O 16 de xaneiro de 2011 estreouse a segunda tempada, que contou coa incorporación de Maxi Iglesias e coas baixas de María Cotiello e Roger Coma. Devandita tempada finalizou o 17 de abril, cunha media de 3 025 000 espectadores e cun 16,1% de share.

A terceira e última tempada tivo 14 capítulos e novas incorporacións como Marta Torné, Javier Mora, Marta Calvó, Natalia Rodríguez, Luisa Gavasa e Angy Fernández, aínda que tamén baixas como as de Angie Cepeda, Maxi Iglesias, Esmeralda Moya e Javier Tolosa. A tempada, promovida como El Origen estreouse o 8 de marzo de 2012 e acabou o 13 de xuño do mesmo ano.

 Sinopse 
Os protexidos narra a historia dunha serie de persoas que viven na localidade ficticia "Valle Perdido" facéndose pasar por unha familia, os Castillo Rey. O motivo, os poderes sobrenaturais que bardante os "pais", posúen os membros desta familia. Devanditos poderes, fan que os rapaces sexan perseguidos por un grupo de persoas con intencións descoñecidas.

Os seus membros son Mario (Antonio Garrido) e o seu fillo Carlos (Daniel Avilés), un neno que domina a telecinesia; Jimena (Angie Cepeda), cuxa filla Blanca, dotada de poderes precognitivos, foi secuestrada pola xente dos que se acochan; Cobra (Luis Fernández), un adolescente coa capacidade de se facer invisible cando lle pete; Sandra (Ana Fernández), posuidora dun poder relacionado coa electricidade; e a pequecha Lucía (Priscilla Delgado), filla adoptiva dun traballador social e que ten a habilidade de le-los pensamentos das persoas. A posterior chegada de Lucas (Mario Marzo), un rapaz de 14 anos coa facultade de se transformar noutras persoas, completa tan senlleira familia, a cal tras fuxir dos seus respectivos fogares deberá oculta-lo seu segredo de cara ós seus veciños e novos compañeiros de traballo e mais de escola.

O seu obxectivo será convivir coma se se coñecesen dende sempre, levar unha vida normal no posible, sen que os seus veciños e mailos seus compañeiros enxerguen que non son tal familia e que os raparigos posúen tan peculiares poderes.

 Personaxes 
 Antonio Garrido (Mario Montero/Mario Castillo)
 Angie Cepeda (Jimena García Cabrera/Jimena Rey)
 Luis Fernández (Culebra/Policarpio "Poli" Castillo Rey)
 Ana Fernández (Sandra Olaiz/Sandra Castillo Rey)
 Daniel Avilés (Carlos Montero/Carlos Castillo Rey)
 Priscilla Delgado (Lucía Sánchez/Lucía Castillo Rey)
 Mario Marzo (Lucas López Gallego/Lucas Castillo)
 Gracia Olayo (Rosa Ruano)
 Óscar Ladoire (Antonio Ruano)
 Esmeralda Moya (Claudia Ruano)
 Javier Mendo (Borja Ruano)
 Raúl Mérida (Leo Quintana Aroca) (†)
 Eduardo Espinilla (Hugo Quintana Aroca)
 Patxi Freytez (Silvestre Sánchez Hernández) (†)
 Alicia González Laá (Ana Aroca Rueda) (†)
 Javier Casamayor (Gregorio Quintana) (†)
 Maria Cotiello (Nuria Graciá Tortosa)
 Roger Coma (Andrés Soria Murillo) (†)
 Olivia Mathieson (Elena Soria)
 Maxi Iglesias (Víctor "Ángel" Izquierdo) (†)
 Lily Morett (Blanca Ramos García/Blanca Castillo López)
 Andreas Muñoz (Mateo López Gallego) (†)
 Soledad Olayo (Hortensia Ruano)
 José Antonio Izaguirre (Humberto Redondo) (†)
 Luisa Gavasa (Dorita) (†)
 Marta Torné (Julia Redondo/Julia Casares)
 Santiago Díaz (Darío Redondo) (†)
 Manuel Navarro (Padre) (†)
 Marta Calvó (Madre)
 Javier Mora (Martín Jackson) (†)
 Natalia Rodríguez (Michelle Jackson) (†)
 Paul Zubillaga (Vlad)
 Javier Iribarren (Axudante de Padre)
 Momoyo Miya (Jacobina)

 Capítulos e audiencias 
 Tempada  Capítulos  Espectadores  Share Primeira  1-13  3 361 000  18,1% Segunda  14-27  3 025 000  15,1% Terceira  28-41  2 142 000  12,1%

 Premios 
 Festival de Televisión e Radio de Vitoria
 Ano  Categoría  Resultado 2010  Premio 'Pasión de Críticos' ao descubrimento do ano  Gañadora

 Premios Zapping
 Ano  Categoría  Resultado 2010  Mellor serie  Gañadora

 Premios ATEA (Asociación de Telespectadores de Andalucía)
 Ano  Categoría  Resultado 2011  Mellor serie  Gañadora

 Must! Awards
 Ano  Categoría  Receptor(a)  Resultado 2010  Serie Must! do ano  Candidato Interpretación feminina do ano  Esmeralda Moya  Candidata Revelación Must!  Luis Fernández  Gañador Raúl Mérida  Candidato

 Notas 

Categoría:Series de televisión en lingua castelá
Categoría:Series de televisión de España
Categoría:Series de televisión de Antena 3